**ДОКЛАД**

**за извършена комплексна проверка**

**на ”АВИУС 2003“ ЕООД, с. Царацово, общ. Марица**

 На основание План за контролната дейност за 2021 г. на РИОСВ – Пловдив, утвърден от Министъра на околната среда и водите и Заповед № РД-199/15.09.1021 г. на Директора на РИОСВ-Пловдив е извършена комплексна проверка на 29.09.2021 г. на ”АВИУС 2003“ ЕООД, с. Царацово, общ. Марица

**Цел на проверката:**

 Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, специализираните закони – Закон за водите, Закон за защита от вредното въздействие на химичните вещества и смеси и подзаконовите нормативни актове към тях.

**II. Проверени инсталации:**

 Основната дейност на”АВИУС 2003“ ЕООД, с. Царацово, общ. Марица,област Пловдив е преработка на череши, включваща доставка на черешите с автотранспорт, измиване, сортиране и пълнене в пластмасови бидони с етилов алкохол, след което пълните бидони се експедират до външни фирми, с които „АВИУС 2003“ ЕООД има сключени договори. След изчерпване на свежа суровина на обекта се извършва сортиране на консервирани в серниста киселина череши. Сернистата киселина се използва оборотно. При проверката са проверени:

* производствен цех;
* места и съдове за съхранение на опасни химични вещества и смеси (ОХВС);
* ЛПСОВ за механично пречистване.

**III. Констатации от проверката по компоненти и фактори:**

1. **По фактор на въздействие „опасни химични вещества и смеси“:**

**За извършване на основната си дейност, дружеството използва опасни химични вещества – етанол 96 % , фосфорна киселина, натриев метабисулфит, натриев хипохлорит, калциев хлорид. Представена е оценка за безопасността на съхраняване на опасни химични вещества и смеси, изготвена през 2013 год.; Заповед за отговорни лица , съгл. чл. 4, т. 4 от Наредбата за реда и начина на съхраняване на ОХВС/ДВ бр. 43/2011 г./, програма за обучение на лицата, отговорни за съхранението на ОХВС, инструкция за обезвреждане на опасни отпадъци и други.**

**В съответствие с изискванията на чл. 31 и приложение 11 на Регламент ЕС 1907/2006 REACH са представени информационни листове за безопасност на ОХВС.**

**Опасните химични вещества и смеси се съхраняват в самостоятелно обособено складово помещение с ограничен достъп, сернистата киселина се съхранява в самостоятелен метален резервоар с бетонава обваловка.**

**За нуждите на използваните на площадката мотокари се съхраняват 2-3 бутилки пропан бутан.**

**Дружеството се явява „потребител надолу“ по веригата по смисъла на Регламент ЕС1907/2006 REACH.**

1. **По компонент „води“:**

**На обекта се формират битово-фекални отпадъчни води, които се събират в безоточна водоплътна яма. Почистването на ямата се извършва периодично от специалилирана фирма, на основание на писмен договор. Производствените отпадъчни води, формирани от измиване на производствените помещения и технологичното оборудване се пречистват в локално пречиствателно съоръжение – ЛПСОВ, състоящо се от решетки за механично очистване, след което се заустват в общински отводнителен канал, съгласно условия на Разрешително за заустване № 33110043 от 11.09.2008г. и Решение за продължаване на срока на действие № РР-2028 от 08.08.2014 г. В законоустановения срок е подадено Заявление за продължаване срока на действие на разрешителното до Директора на Басейнова дирекция – Източнобеломорски район – Пловдив,**

 **Пред РИОСВ-Пловдив е представен доклад по чл. 48, ал. 1, т. 12 от Закона за водите.**

**IV. Предписания, срокове за изпълнение, отговорници**

 При проверката е дадено следното предписание:

 **1. Да се актуализира оценката за безопасността на съхранение на опасни химични вещества и смеси, съгл. утвърден формат със Заповед № РД – 184/09.03.2021 г. на Миснистъра на околната среда и водите, като се вкл/чи и опасно вещество пропан бутан, и се представи в РИОСВ-Пловдив**.

Срок за изпълнение: 06.10.2021 год.

отговорник за изпълнението: управителя на „АВИУС 2003“ ЕООД

 2. Да се изискат от доставчиците и представят в РИОСВ-Пловдив актуални информационни листове за безопасност на съхраняваните опасни химични вещества и смеси.

Срок за изпълнение: 06.10.2021 год.

отговорник за изпълнението: управителя на „АВИУС 2003“ ЕООД

**V. Съответствие, последващ контрол:**

При извършената проверка се установи, че дружеството спазва изискванията, заложени в Закона за опазване на околната среда, специализираните закони и подзаконовите нормативни актове към тях. Във връзка с проследяване изпълнението на дадените предписание е извършен последващ контрол по документи, при който е констаирано, че прдписанията са изпълнени в срок.

**ИВАЙЛО ЙОТКОВ**

*Директор на РИОСВ – Пловдив*